stanford-oval/wikipedia huggingface dataset:
כמעט נורמלי
ההפקה בישראל

המחזה עלה לראשונה בתיאטרון הבימה ב-8 במרץ 2012, הליהוקים לתפקידים השונים נערכו במשך ארבעה חודשים.
היוצרים
מחזה ופזמונים : בריאן יורקי
תרגום : דניאל אפרת
בימוי : חנן שניר
עיצוב תפאורה : ערן עצמון
הלחנת מוזיקה : טום קיט
ניהול מוזיקלי : יוסי בן נון
פיתוח קול : דוקי עצמון
עיצוב סאונד : אריק אביגדור
עיצוב תלבושות : ארז מעיין
עיצוב תאורה : מאיר אלון
עוזר למנהל המוזיקלי, קורופטיציה ופסנתר : נדב רובינשטיין
קונטרבס, גיטרה בס : אבנר יפעת
גיטרות : זיו ריינר
כלי הקשה : אסף רוט
כינור : הדס פבריקנט
צ'לו : חגית גלזר
השחקנים
דיאנה גודמן : איילת רובינסון/לימור שפירא
דן גודמן, בעלה : דורון אורן
בנם, גבריאל : הראל סקעת
בתם, נטלי : רונה פרומצ'נקו
הנרי, חבר של נטלי : גלעד שמואלי/ניר זליחובסקי
ד"ר מאדן-ד"ר פיין, פסיכיאטר, פסיכולוג : תומר שרון
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס אוליבייה | המחזמר החדש הטוב ביותר | כמעט נורמלי | מועמדות |  |
| 2024 | פרס אוליבייה | השחקנית הטובה ביותר במחזמר | קייסי לוי | מועמדות |  |
| 2024 | פרס אוליבייה | השחקן הטוב ביותר בתפקיד משנה במחזמר | ג'ק וולף | מועמדות |  |
| 2024 | פרס אוליבייה | השחקנית הטובה ביותר בתפקיד משנה במחזמר | אלינור וורתינגטון קוקס | מועמדות |  |
הערות שוליים

↑  Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
| --- | --- |
בקרת זהויות :  MusicBrainz release group: a8e028fa-f1e6-4759-a09c-879f72ef1394  MusicBrainz work: 7c4b6db2-b969-4649-ad0d-0c6e5e717560
בן אשנדן

| --- | --- |

 לידה:  1989  (בן 36 בערך) ווטפורד, אנגליה
 סוגה מועדפת:  סרט קומדיה 
 מדינה:  הממלכה המאוחדת 
 מקום לימודים:  בית הספר לבנים הרטפורדשייר אסק'ס 
 פרופיל ב-IMDb
 
בן אשנדן (באנגלית: Ben Ashenden; נולד ב-1989) הוא שחקן, קומיקאי ותסריטאי בריטי ממוצא אירי.
ביוגרפיה

בן אשנדן נולד ב-1989 לאב בנאי ולאם מוכרת ספרים כאשר יש לו אחות אחת. הוא נולד בווטפורד שבאנגליה וגדל בברדלט. הוא למד בבית הספר "Haberdashers" שבהרטפורדשייר, הופיע עם הלהקה הבריטית "Chickenshed" ובהמשך החל ללמוד ספרות אנגלית בטריניטי הול באוניברסיטת קיימברידג'.
לצד עמיתו אלכס אוון יצרו לצד הקומיקאים: ג'ואי בייטי, ג'ו באניסטר, מארק פידמן וסימון היינס תוכנית המערכונים: "Good Clean Men", כחלק מהתוכנית המצליחה: "The Pin" ששודרה ב-"BBC Radio 4". בהמשך החלו להופיע בסבבי הופעות באמריקה.
אשנדן החל גם לשחק במחזות החל מ-2009 בכמה הצגות מאדינבורו פרינג' פסטיבל וכן הופיע במספר תפקידים בטלוויזיה ובקולנוע ביניהם: באווניו 5, W1A, המשחק האנגלי של נטפליקס, "Brotherhood", ברידג'ט ג'ונס בייב, ועולם היורה: עולם חדש ו-The Bubble מ-2022. בנוסף הוא כתב מספר פרקים לכמה קומדיות.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2016 |  | Bridget Jones's Baby | פירס |  |
| 2019 |  | Horrible Histories: The Movie – Rotten Romans | שליח |  |
| 2019 |  | After Ever After | פונגו |  |
| 2020 |  | Sulphur and White | שון |  |
| 2022 |  | The Bubble | טיפ |  |
| 2022 | עולם היורה: עולם חדש | Jurassic World: Dominion | טיילר |  |
| TBA |  | Seize Them! | פנדה |  |
| TBA |  | Deep Cover |   | תסריטאי |
פילמוגרפיה > טלוויזיה

| שנה | שם | שם באנגלית | תפקיד |
| --- | --- | --- | --- |
| 2014 |  | Siblings | מייקל |
| 2015 |  | Brotherhood | דן |
| 2017 | W1A | W1A | עוזר מנהל קומה |
| 2017 | אווניו 5 | Avenue 5 |  |

| 2018 |  | Sick Note | סגן ארול |
| 2020 | המשחק האנגלי | The English Game | קטרמול |
| 2021 | רוחות רפאים | Ghosts | קפטן המשמר |
קונור וייל

| --- | --- |
אין תמונה חופשית
 לידה:  28 בדצמבר 1993 (בן 31) פורטלנד, ארצות הברית 
 מדינה:  ארצות הברית 
 תקופת הפעילות:  מ-2010
 פרופיל ב-IMDb
 
קונור וייל (באנגלית: Connor Weil; נולד ב-28 בדצמבר 1993) הוא שחקן אמריקאי. הוא ידוע בזכות תפקידו בתור וויל בלמונט בעונה הראשונה של סדרת הטלוויזיה "צעקה".
ביוגרפיה

וייל נולד ב-28 בדצמבר 1993 בפורטלנד, אורגון.
קריירה

בשנת 2010 הופיע לראשונה בסרט מקורי של ערוץ לייפטיים, "Lies in Plain Sight" לצד צ'אד מייקל מארי. שנה לאחר מכן הופיע בתפקידי אורח בסדרות "החרשנים" ו"ויקטוריוס".
בשנת 2015 החל לשחק בתפקיד ראשי בסדרת הטלוויזיה "צעקה".
באפריל 2016 פורסם כי וייל לוהק לתפקיד באופרת הסבון, "ימי חיינו".
בשנת 2017 החל לשחק בתפקיד חוזר בסדרת הטלוויזיה "קייסי אנדרקאבר".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | 1313: Frankenqueen | מאט |  |
| 2015 | המרוץ לפסגה (אנ') | מתמודד מפאלו אלטו |  |
| 2018 | Black Pumpkin | אייס בארקר |  |
| 2020 | Reality Queen! | ניק |  |
| 2023 | Fog City | ג'רמייה קינגסלי |  |
| 2024 | מיה קולפה (אנ') | בובי |  |
| TBA | Paved New World | מחליק |  |
| TBA | Skate God | יוריסס |  |
| TBA | Mission Street | מייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Lies in Plain Sight | דרק | סרט טלוויזיה של Lifetime |
| 2011 | החרשנים | לגאן | פרק: "TransplANTed" |
| 2011 | ויקטוריוס | בן זוג ראשון | פרק: "Tori Gets Stuck" |
| 2012 | The Jadagrace Show | בראדלי | 11 פרקים |
| 2013 | Dirty Teacher | טרנט | סרט טלוויזיה של Lifetime |
| 2013 | שארקנדו (אנ') | לוuלין | סרט טלוויזיה של Syfy (אנ') |
| 2013 | קראש וברן (אנ') | ספנסר | פרק: "Cold Hard Crash" |
| 2013 | צעירים חסרי מנוח | בריון | פרק: "1.10164" |
| 2013 | The Tonight Show with Jay Leno | סטודנט | פרק: "21.203" |
| 2013 | ליב ומאדי | מילר וייט | פרק: "Skate-A-Rooney" |
| 2014 | בית ספר לאמנויות לחימה | ג'יי.פי | פרק: "Seaford Hustle" |
| 2014 | חברות מסוכנת | קליי | סרט טלוויזיה של Lifetime |
| 2015 | צעקה | וויל בלמונט | 8 פרקים |
| 2015 | הגולדברגים | סטיב קרמפ | פרק: "A Christmas Story" |
| 2016 | ימי חיינו | מארק מק'נייר | 4 פרקים |
| 2016 | רואדיז | פיל הצעיר | 3 פרקים |
| 2016–2017 | Foursome | מר זאפ | סדרת רשת; 5 פרקים |
| 2017 | NCIS: לוס אנג'לס | וורן מילר | פרק: "Old Tricks" |
| 2017–2018 | קייסי אנדרקאבר | בריידי | 11 פרקים |
| 2018 | Bad Indians | בראד | סדרת רשת; פרק: "Bad Indians" |
| 2022 | אקפולקו (אנ') | צ'אד | פרק: "Glory Days" |
| 2022 | אמריקה הקטנה (אנ') | בראדלי | פרק: "Space Door" |
| 2023 | מתודלקים | דיין | פרק: "Craps" |
| 2025 | שיקגו PD | ג'ון נייט | פרק: "Friends and Family" |
הערות שוליים

↑  "Breaking News – MTV and Dimension TV's "Scream" Adds New Cast and Sets Premiere Date". TheFutonCritic.com. נבדק ב-2022-05-06.
↑  'Scream' - Connor Weil and John Karna Interviews, ShowbizJunkies, ‏1 ביוני 2015
↑  Goldberg, Michael (1 באפריל 2016). "Connor Weil Joins the Cast of Days of our Lives". Serial Scoop. United States: Blogger. נבדק ב-1 באפריל 2016. {{cite web}}:  (עזרה)
↑  "Connor Weil joins Days as Mark". Soaps.com. United States: SheKnows Media. 1 באפריל 2016. נבדק ב-1 באפריל 2016. {{cite web}}:  (עזרה)
↑  Caitlin McBride, Who is Zendaya? Your cheat sheet to who's who in Young Hollywood, Independent.ie, ‏3 בספטמבר 2015
יסמין (דמות דיסני)

| --- | --- |

 הופעה ראשונה:  אלאדין (סרט, 1992)
 הופעה אחרונה:  אלאדין (סרט, 2019)
 יוצרים:  רון קלמנטס, ג'ון מסקר, טד אליוט, טרי רוסיו
 גילום הדמות:  עד עצם היום הזה – קארן דייוויד   אלאדין (2019) – נעמי סקוט
 דיבוב:  לינדה לרקין (שירה: ליאה סלונגה / ליז קלאוואי)
 דיבוב בשפה העברית:  רמה מסינגר (1993–1997) משי קלינשטיין (2012, 2019) רונה בקרמן (2018)
 מידע
 כינויים:  הנסיכה יסמין/הנסיכה מאגרבה/ג'סמין (על ידי אלאדין) בתי האהובה (הסולטן) נסיכת אלגברה (אלאדין והג'יני
 סטטוס:  נשואה לאלאדין
 גזע:  אדם
 מין:  נקבה
 מקצוע:  נסיכת אגרבה
 שיוך:  נסיכות דיסני
 מקום מגורים:  אגרבה 
 דמויות קשורות
 משפחה:  הסולטאן (אב) הסולטאנה (אם)
 חברים:  אלאדין (בעל) ג'יני (ג'יני) אבו (קוף) יאגו (תוכי) מרבד הקסמים דליה (משרתת)  ראג'ה (טיגריס)
 אויבים:  ג'אפר נאסירה אביס מאל יאגו
 
הנסיכה יסמין (באנגלית: Jasmine) היא דמות בדיונית שהופיעה לראשונה בסרט ההנפשה "אלאדין" של חברת וולט דיסני, בו הייתה הדמות הנשית העיקרית. הנסיכה יסמין נוצרה על ידי הבמאים רון קלמנטס וג'ון מסקר והתסריטאים טד אליוט וטרי רוסיו, בהשראת דמותה של בדרולבדור, נסיכה שהופיעה בסיפור "אלאדין ומנורת הקסמים" מתוך "סיפורי אלף לילה ולילה". דמותה של יסמין נכללת בזיכיון "נסיכות דיסני", בו היא הנסיכה השישית במספרה.
הדמות

הנסיכה יסמין מתוארת כחזקה, אמיצה ובטוחה בעצמה. לעיתים נדירות היא נותנת לאחרים להגיד לה מה לעשות ומה לא לעשות. היא ממוצא ערבי, והיא בתו של סולטאן העיר הבדיונית אגרבה. החל מהסרט "אלאדין ומלך הגנבים" נשואה יסמין לאלאדין. ליסמין יש טיגריס מחמד בשם ראג'ה.
שיערה של יסמין הוא שחור, עיניה חומות והיא מזוהה עם תלבושת בצבעי תכלת וזהב.
הופעות > אלאדין (1992)

בפתיחת הסרט "אלאדין", מחפשים לנסיכה יסמין חתן מפני שהיא חייבת להתחתן ביום הולדתה הקרוב. אביה הסולטאן מתוסכל מפני שיסמין לא מפסיקה לדחות את הנסיכים המחזרים שלה, ורוצה להתחתן מאהבה ולא בגלל החוק והמסורת. יסמין מתוסכלת מפני שמעולם לא היו לה חברים, ומפני שהיא אף פעם לא יוצאת משטח הארמון, והיא מרגישה לכודה בו.
למחרת הנסיכה לובשת בגדים פשוטים ובורחת מהארמון. כשהיא מגיעה לשוק, אלאדין רואה אותה ומתאהב בה. יסמין אינה מכירה את הכללים, ונותנת לילד רעב תפוח מאחד הדוכנים בלי לשלם, והסוחר מבקש לפגוע בה על כך שגנבה, אך אז מגיע אלאדין ומחלץ אותה בשילוב של שקרים וקסם אישי. אלאדין מוביל את יסמין לגג הנטוש שבו הוא והקוף אבו גרים, ושם הם מתיידדים ומגלים שיש ביניהם הרבה מן המשותף. רגע לפני שהשניים מתנשקים, מגיע המשמר המלכותי ועוצר את אלאדין. יסמין חושפת את עצמה כנסיכה ודורשת שישחררו אותו, והם שולחים אותה לדבר עם ג'אפר, הווזיר המלכותי. כשיסמין מגיעה אל ג'אפר, הוא משקר לה שאלאדין הוצא להורג בטעות, על רקע חטיפת הנסיכה. הנסיכה יסמין מתאבלת על חברה היחיד ומרגישה רגשות אשם כבדים.
במקביל, אלאדין נשלח בידי ג'אפר להביא את מנורת הקסמים, נכלא במערה ומשתחרר בזכות הג'יני שיצא מהמנורה. ג'אפר שב אל אגרבה, ומנסה להפנט את הסולטן כך שיגרום לנסיכה להתחתן איתו, אך באותו רגע מגיעה לארמון שיירה של נסיך חדש: עלי, שהוא למעשה אלאדין המחופש בידי הג'יני. אלאדין מתחיל לחזר אחרי הנסיכה, שמזהה שהוא הנער העני שפגשה בשוק, אך הוא לא רוצה לספר לה את האמת ובמקום זאת אומר שבשוק היה בתחפושת, אך למעשה הוא נסיך. ג'אפר מנסה להתנקש באלאדין ושכנע את הסולטאן שיחתן אותו עם הנסיכה, אך אלאדין ניצל בעזרת הג'יני, מתעמת עם ג'אפר וחושף את פשעיו. ג'אפר בורח, ומבין גם הוא שעלי הוא למעשה אלאדין, ושמנורת הקסמים ברשותו.
הסולטאן מעניק לאלאדין ויסמין את ברכתו ומודיע להם שהם יכולים להתחתן בהקדם האפשרי. הסולטאן מבקש להכריז עלי עלי ויסמין כזוג, אך אז מגיע ג'אפר שגנב את המנורה, ומשתלט על הממלכה. יסמין מסרבת להשתחוות לג'אפר, אך הוא מכריח אותה לעשות זאת באמצעות קסמים, הופך אותה לשפחה ומגלה את אלאדין. יסמין דוחה את חיזוריו של ג'אפר, ולכן ג'אפר מבקש מהג'יני שיסמין תתאהב בו. הג'יני מנסה להסביר לג'אפר שזה אחד הדברים הבודדים שהוא אינו יכול לעשות, ג'אפר מתעמת איתו ובמקביל חוזר אלאדין לארמון, ומנסה להשיג את המנורה כדי להביס את ג'אפר. יסמין מנסה להסיח את דעתו של ג'אפר ואומרת שהיא מאוהבת בו, אך ג'אפר רואה את אלאדין ולוכד את כל החבורה. אלאדין מטיח בג'אפר שהוא מכשף סוג ב', והג'יני לעולם יהיה חזק ממנו. ג'אפר נעלב ומבקש מהג'יני להפוך אותו לג'יני רב הכוח ביותר בעולם, אך שוכח שמחירה של ההפיכה לג'יני הוא כליאה במנורה, וכך מובס. הג'יני קובר את המנורה של ג'אפר במערה, ואלאדין מעדיף שלא להשתמש במשאלה השלישית כדי לשוב ולהפוך לנסיך, ובוחר במקום זאת לשחרר את הג'יני. בסיום הסרט מחליט הסולטן לשנות את החוק, כך שגם אדם שאינו נסיך יוכל להתחתן עם הנסיכה, ואלאדין ויסמין מתארסים.
הופעות > שובו של ג'אפר (1994)

בסרט "שובו של ג'אפר", יסמין חושבת מחדש על בחירתה באלאדין, ותוהה אם הוא אמין לאחר שהגן על יאגו, התוכי של ג'אפר. היא מתגברת על השאלות האלה בעזרת יאגו, שמזכיר לה כמה היא אוהבת את אלאדין. זמן קצר לאחר מכן, יאגו חוזר לשרת את ג'אפר בסתר, ומציע ליסמין לצאת לטיול יחד עם הסולטאן ואלאדין, טיול שהופך למלכודת. יסמין נופלת שוב בידי ג'אפר, שמנסה להשמיד אותה ואת אלאדין. כשהמצב נראה אבוד, יאגו מגיע ומשמיד את המנורה, ובכך מביס את ג'אפר וזוכה בחברותה של יסמין. בסוף הסרט יסמין יוצאת עם אלאדין למסע ברחבי העולם.
הופעות > אלאדין (סדרת טלוויזיה, 1994-1995)

בסדרה "אלאדין", יסמין יוצאת להרפתקאות עם אלאדין, אבו, יאגו, השטיח המעופף והג'יני. בהרפתקאות היא מוכיחה כישורי לחימה ואינטליגנציה רבה. בסדרה מוצגים היחסים בין אלאדין ויסמין שמתרגשים לקראת החתונה שלהם. למרות מספר מכשולים כמו יריבים רומנטיים, האהבה שלהם מתגברת ומתחזקת.
הופעות > אלאדין ומלך הגנבים (1996)

בסרט "אלאדין ומלך הגנבים", יסמין ואלאדין עומדים להינשא, אך החתונה שלהם נעצרת על ידי ארבעים גנבים. במהלך קרב מולם, יסמין נותנת לאחד הגנבים אגרוף. אחרי שהם מגלים מה הגנבים רוצים, אלאדין מגלה את אביו, קאסים, ומופתע לגלות שהוא בחיים. יסמין משכנעת את אלאדין למצוא את אביו, והיא אומרת שהחתונה יכולה לחכות. בזמן שאלאדין מחפש את אביו, הג'יני מעודד את יסמין על ידי הצגות מצחיקות של מפורסמים. כאשר אלאדין חוזר עם אביו, קאסים, יסמין ואביה מראים לו חיבה. מאוחר יותר, קאסים מואשם בגנבת האורקל ונכנס לכלא. אלאדין משחרר את אביו מן הכלא, ולכן נאשם. יסמין והג'יני מנסים לשכנע את הסולטאן לשחרר את אלאדין, ומסבירים שהוא שחרר את קאסים מתוך אהבה. בסיום הסרט, אלאדין ויסמין מתחתנים, והם יוצאים לטיול בשטיח המעופף, עליו הם מתנשקים.
הופעות > הרקולס (סדרת טלוויזיה, 1999)

בפרק "הרקולס והלילה הערבי" בסדרה "הרקולס", יסמין מופיעה לצד אלאדין, השטיח המעופף, הג'יני ואבו. כאשר פילוקטטס מנסה להתחיל עם יסמין, היא אומרת לו שהיא נשואה.
הופעות > בית העכבר (2001–2003)

בסדרה "בית העכבר", יסמין עושה הופעות קמע רבות, בהן ניתן לראות אותה יושבת עם הדמויות מן הסרטים שלה. בפרק "Ladies' Night", יסמין אומרת לאריאל שקלרבל הפרה רוקדת כמו פרה. בתחילת הפרק "Goofy's Valentine Date", רואים את יסמין מנשקת את אלאדין. בפרק "Pete's House of Villains", ג'אפר עמד בכניסת המסעדה לאחר שפיט השתלט עליה. הוא ניצל את תפקידו בשביל לאסור מן הדמויות מהסרט "אלאדין" להיכנס. בסרט המבוסס על הסדרה, "Mickey's Magical Christmas: Snowed in at the House of Mouse", יסמין ואלאדין שרו לצד האורחים בזמן שהם נלכדו במועדון.
הופעות > הנסיכות של דיסני – סיפורים מכושפים (2007)

בסרט "הנסיכות של דיסני - סיפורים מכושפים", הנסיכה יסמין מואסת בחובותיה הרגילות כנסיכה ומשתעממת מהן. היא כבר אינה מרוצה מפיקוח על פתיחות חנויות ומסיוע במכירת גמל בשוק המקומי. בעת ציור דיוקן שלה בתור "נסיכה טווסה" מאבדת יסמין את סבלנותה ואומרת שהיא רוצה יותר אחריות. הסולטאן נותן לה את תפקיד "מחנכת עוזרת" באקדמיה המלכותית. יסמין נרגשת עד שהיא פוגשת את תלמידיה. הם מתנהגים באופן בלתי-הולם, מקשקשים על הקירות, נלחמים עם כריות ומשליכים ספרים. היא קוראת לראג'ה, טיגריס המחמד שלה, להפחיד את הילדים ולגרום להם להתנהג בהתאם, אך הם מתעלמים ממנו ואחר כך רודפים אחריהם לעבר עץ. יסמין מוותרת. מאוחר יותר באותו הלילה מסבירה לה העוזרת שלה שהיא צריכה סבלנות והתמדה, ובעזרת אותם כלים יתאפשר לה לעשות כל מה שברצונה. למחרת מבקש הסייס חקים את עזרתה של יסמין. הסוס היקר של הסולטאן, סהרה, נעלם מן האורוות, וחקים יפסיד את עבודתו אם הוא לא יאותר. יסמין לוקחת על עצמה את האחריות לאתר את סהרה ולהשיבו אל הארמון, עם עזרתם של מרבד הקסמים, אבו הקוף ויאגו התוכי.
הופעות > הנסיכה סופיה הראשונה (2013, 2018)

בפרק "צריך שתיים לטנגו" בסדרה "הנסיכה סופיה הראשונה" מופיעה יסמין בהופעת אורח בעיצובה החדש. בפרק עוזרת יסמין לסופיה ולאמבר לאלף שטיח מעופף פרוע. בפרק "Forever Royal" מופיעה יסמין בתור רוח לצד שאר נסיכות דיסני, שאיתן היא מעודדת את סופיה לא לוותר.
הופעות > ראלף שובר את האינטרנט (2018)

בסרט "ראלף שובר את האינטרנט" מופיעה יסמין עם שאר נסיכות דיסני בחדר הנסיכות, שבו הן עוזרות לוונלופי ואן שְוִוִיץ לאחר שהכירו בהיותה נסיכה מן השורה.
הופעות > אלאדין (2019)

בסרט "אלאדין" המשמש כגרסת לייב אקשן לסרט "אלאדין", יסמין מגולמת על ידי נעמי סקוט. בסרט יסמין מייצגת את הנשים באופן פמיניסטי, והיא שרה את השיר "Speechless", שיר חדש שנכתב לכבוד הסרט. בסרט זה מצטרפת ליסמין חברה חדשה בשם דליה, אשר משמשת כמשרתת האישית שלה.
הופעות > הופעות נוספות

כחלק מפרסום הסרט "לילו וסטיץ'", הופיעו יסמין ואלאדין כפרודיה. בפרודיה מוצגת הסצנה המפורסמת של השיר "עולם חדש" מתוך הסרט "אלאדין", בה רואים את סטיץ' נתקל באלאדין ויסמין בזמן שהוא בחללית שלו. סטיץ' מתחיל עם יסמין ומשאיר את אלאדין מבולבל מאחור, דבר שגורם לאלאדין לומר "תשיג לך סרט משל עצמך".
בסוף הסרט "מלך האריות 3: האקונה מאטאטה", רואים את הצל של יסמין ואלאדין לצד דמויות אחרות של דיסני.
בסדרה "מסופר על ידי אימוג'י", דמותה של יסמין מוצגת כאימוג'י כחלק מהצגת הסיפור של הסרט "אלאדין".
בסרט הטלוויזיה "היורשים 2", יסמין הופיעה כקמע.
בסדרה "עד עצם היום הזה", יסמין מופיעה החל מהפרק הרביעי של העונה השישית. יסמין מגולמת על ידי השחקנית קארן דייוויד.
יסמין הופיעה במספר משחקי וידאו, ביניהם: "אלאדין ונקמתה של נאסירה" ו-"Kingdom Hearts".
מדבבות ושחקניות > מדבבות

| הופעה | מדבבת באנגלית | מדבבת בעברית |
| --- | --- | --- |
| אלאדין | לינדה לרקין (שירה: ליאה סלונגה) | רמה מסינגר |
| שובו של ג'אפר | לינדה לרקין (שירה: ליז קלאוואי) | רמה מסינגר |
| אלאדין (סדרת טלוויזיה) | לינדה לרקין | רמה מסינגר |
| אלאדין ומלך הגנבים | לינדה לרקין (שירה: ליז קלאוואי) | רמה מסינגר |
| הרקולס (הרקולס והלילה הערבי) | לינדה לרקין | לא דובב לעברית |
| בית העכבר | לינדה לרקין | לא דובב לעברית |
| הנסיכות של דיסני - סיפורים מכושפים | לינדה לרקין (שירה: ליאה סלונגה) | משי קלינשטיין |
| הנסיכה סופיה הראשונה | לינדה לרקין (שירה: ליאה סלונגה) | הדר שחף-מעיין |
| ראלף שובר את האינטרנט | לינדה לרקין | רונה בקרמן |
מדבבות ושחקניות > שחקניות

עד עצם היום הזה – קארן דייוויד
אלאדין – נעמי סקוט, בגרסה העברית של הסרט דובבה על ידי משי קלינשטיין
ראו גם

אלאדין (דיסני) - דמויות
מעשה מרכבה

תחריט המאייר את ספר יחזקאל מהמאה ה-16
מעשה מרכבה הוא כינוי לספרות אזוטרית, הקשורה לתורת הסוד היהודית או האוניברסלית. ספרות זו מופיעה לרוב בסמיכות למעשה בראשית. אזכורה הראשון היה בתקופת התנאים, והיא מהווה כיום חלק מספרות הפרדס ותורת הסוד.
ניתנו לה לרוב שני פרושים מרכזיים: אלו הקושרים אותה עם ספרות מיסטית יהודית ייחודית, כדוגמת ספר היצירה; או לספרות והבנות פילוסופיות העוסקות במהות האל.
המילה "מרכבה" (במובן מרכב, מושב) התייחסה במקור למרכבת הכרובים מבית המקדש: הכרובים נחשבו כנושאים מעליהם את האל. בהמשך מתייחסת המילה בהשאלה למקום מושבו של האל.
ספרות מקור

ישנם כמה טקסטים שזכו לאפיון כספרות של "מעשה מרכבה". המוקדמים שבהם שאפו לסווג פרקים מסוימים מהתנ"ך ככאלו העוסקים במעשה מרכבה. כך ספר יחזקאל, המתאפיין לעיתים בדרכי ההנהגה של האל, זכה לכך שחלקים מסוימים בספר מכונים "מעשה מרכבה"; כגון פרק א'. כך ההתייחסות הראשונית לאפיון "מעשה מרכבה" מופיעה במשנה, מסכת חגיגה, פרק ב', משנה א'.
עיסוק במעשה מרכבה

המשנה (מסכת חגיגה, פרק ב', משנה א') קובעת שמותר ללמד מעשה מרכבה רק ל"יחיד" כאשר הוא "חכם ומבין מדעתו". בתלמוד בבלי (מסכת חגיגה, דף י"ד, עמוד ב') מובאים כמה סיפורים והתייחסויות העוסקים במעשה מרכבה, דברים הכלולים ב"כניסה לפרדס".
הגדרת מעשה מרכבה

המקור הראשוני המתייחס למושג "מעשה מרכבה" הוא במשנה (חגיגה ב,א). אולם מקור זה אינו מזהה במפורש מהו אותו 'מעשה מרכבה'. דברים אלו הובילו לגישות והגדרות שונות לדבר זה, וההוגים השונים מייחסים את הדברים בהתאם לגישתם היסודית.
הגדרת מעשה מרכבה > הגישה המיסטית

הגישה המיסטית זיהתה את מעשה מרכבה בספרות ההיכלות והמרכבה, כגון ספר שיעור קומה. גישה זו, שאליה שותפים המקובלים, רואה את "מעשה מרכבה", כספרות יהודית, סודית וייחודית. כתוצאה מכך ספרות זו מיוחסת למערך הורשה ומסורת שהעבירו בסודיות את ענייני "מעשה מרכבה".
הגדרת מעשה מרכבה > הגישה המיסטית > התנגדות

כמה התנגדויות הובאו ביחס לקביעה ש"מעשה מרכבה" הוא ספרות הסוד האיזוטרית. חלק מההתנגדויות הופנה במשמעותו לספרות זו, ולפרשנות הפשטנית שניתנה לטקסטים מסוימים. כך הרמב"ם כותב באחת מאגרותיו, שספר "שיעור קומה" מהווה כפירה מעצם היותו מגשים את האל. בנוסף, אף בדורות מאוחרים יותר הובאה התנגדות לספרות הספירות (עשר הספירות), כגון בתשובת הריב"ש.
הגדרת מעשה מרכבה > הגישה הרציונלית

כפי שטען הרב יצחק טברסקי, ניתן לראות שהרמב"ם שאף רבות לאחד בין הפילוסופיה להלכה; אחד מהתחומים האלו היה בהגדרת "מעשה מרכבה" והקשרו לפילוסופיה. הרמב"ם בפירושו למשנה, מסווג את מעשה מרכבה כספרות המטאפיזיקה. בקביעה זו הוא מזהה את השיא הלימודי וההכשרתי בעיון פילוסופי, המהווה התעסקות במהות האל. בהמשך לתפיסה זו, הרמב"ם פוסק ששיא הלימוד התורני מהווה התעסקות במעשה מרכבה (משנה תורה לרמב"ם, ספר המדע, הלכות יסודי התורה, פרק ד' בסופו); ולכך הקדיש הרמב"ם את ספרו האחרון "מורה הנבוכים".
הגדרת מעשה מרכבה > הגישה הרציונלית > התנגדות

לגישתו הרציונלית של הרמב"ם ניתן למצוא התנגדויות רבות. כך לדוגמה הר"ן (בדרשותיו), טוען שספרות פילוסופית כגון זו שהציג הרמב"ם, אינה ספרות יהודית ייחודית, אלא היא ספרות אוניברסלית שעוסקת במה שמעבר לטבע. לדעת הר"ן, ספרות סודית, צריכה להיות ספרות ייחודית.
משמעות מושאלת בעברית ישראלית

בעברית הישראלית משמש צירוף המילים "מעשה מרכבה" כביטוי המתאר תהליכים מורכבים. בפוליטיקה הישראלית רווח השימוש במונח כמבטא את המשא ומתן להרכבת הקואליציה זהו אחד משורה של מונחים שמקורם דתי וקיבלו בעברית המודרנית משמעות חילונית.
לקריאה נוספת

גרשם שלום, פרקי יסוד בהבנת הקבלה וסמליה, ירושלים: הוצאת מוסד ביאליק, 1980
David J. Halperin, The merkabah in rabbinic literature, American Oriental Society, 1980
Ithamar Gruenwald, Apocalyptic and Merkavah mysticism, E. J. Brill, 1980
הערות שוליים

↑  יעקב משורר, שני מטבעות "יהד" יוצאי דופן, ארץ-ישראל: מחקרים בידיעת הארץ ועתיקותיה כה, 1996, עמ' 434–437
↑  רמב"ם, פירוש המשנה, חגיגה, ב, א
↑  דוגמאות: דני קורן ובועז שפירא, קואליציות, כנרת זמורה-ביתן, 1997, עמ' 118;
אליעוז רבין, מעשה מרכבה, mako,‏ 24 בפברואר 2009;
דברי זאב בוים בישיבה בכנסת, 6 באפריל 2009.
| קבלה |
| --- | --- | --- |
| מושגי יסוד | אבי"ע • ספירות • קליפות • אינסוף (קבלה) • תורת הצמצום • תורת השמיטות • עץ החיים • סדר השתלשלות • מעשה בראשית • מעשה מרכבה • מדיטציה יהודית • אסטרולוגיה קבלית • מיסטיקה יהודית • פרדס (יהדות) | תרשים עשר הספירות |
| ספרות | ספר יצירה • ספר הזוהר • ספר הבהיר • ספרות ההיכלות • ספר רזיאל המלאך • עץ חיים (ספר) | תרשים עשר הספירות |
| קטגוריות | קבלה • יהדות • מיסטיקה יהודית | תרשים עשר הספירות |
| אישים | רבי שמעון בר יוחאי • רבי יצחק סגי נהור • הרבנים עזרא ועזריאל בני שלמה • רבי עזריאל בן מנחם • רבי משה בן נחמן • רבינו בחיי בן אשר • רבי משה קורדובירו • האר"י • רבי חיים ויטאל • רבי נפתלי כ"ץ • רבי יהונתן אייבשיץ • רבי יעקב עמדין • רבי חיים בן עטר • הרמח"ל • הגאון מווילנה • הרב שלום שרעבי • הרב חיד"א •  הרב נתן אדלר • הרב יעקב אבוחצירא • רבי יוסף חיים • הרב שלמה אלישיב • הרב ישראל אבוחצירא | תרשים עשר הספירות |
מושגים בקבלה
| --- | --- |
בקרת זהויות :  NLI: 987007565545705171  GND: 4169457-0  NKC: ph896401 
דמות אלוהות יושבת על גלגל מכונף, במטבעות יהוד מהתקופה הפרסית. הדמות מזוהה עם יהוה לפי חלק מהחוקרים
תום מאירה ארמוני

| --- | --- |
אין תמונה חופשית
 לידה:  21 בספטמבר 1985 (בת 39) ירושלים
 שם במה:  תום מאירה ארמוני 
 תקופת הפעילות:  מ-2006
 עיסוק:  מוזיקאית, מפיקה מוזיקלית, מלחינה, מעבדת מוזיקלית, נגנית, ניהול אמנותי
 כלי נגינה:  פסנתר, מקלדות, תכנותי מחשב, שירה
 שיתופי פעולה בולטים:  אסא רביב, תמיר מוסקט
 פרסים והוקרה:  פסטיבל דוקאביב 2016, פרסי הפורום הדוקומנטרי בישראל 2019
 פרופיל ב-IMDb
 
תום מאירה ארמוני (נולדה ב-21 בספטמבר 1985) היא מוזיקאית, מפיקה מוזיקלית, מלחינה, מעבדת מוזיקלית ונגנית ישראלית.
ביוגרפיה

ארמוני נולדה בירושלים לאשל ולנוריתא ארמוני.
גדלה באיטליה, הולנד, סינגפור וישראל בשל עבודתו של אביה.
בוגרת תיכון אלון ברמת השרון.
בצבא שירתה בשייטת 13.
גרושה ואמא לשתי ילדות.
עד גירושיה מהמוזיקאי רן דרום, עבדה בשם תום דרום.
קריירה > מוזיקה לקולנוע ולטלוויזיה

בשנת 2016 הלחינה עם תומר יוסף את המוזיקה לסרט מוות בבאר שבע שביימו טלי שמש ואסף סודרי. פסקול הסרט זכה בפרס דוקאביב בקטגוריית פסקול מקורי.
באותה שנה כתבה עם אסא רביב את המוזיקה לעונה הראשונה של הסדרה צל של אמת. בהמשך כתבו השניים את המוזיקה גם לעונה השנייה. את הסדרה ביימו יותם גנדלמן, ארי פינס ומיקה תימור והיא נמכרה לנטפליקס.
בשנת 2018 כתבה ארמוני עם רביב את המוזיקה לסדרה "המוסד: סיפור כיסוי" של הבמאי דוקי דרור. הסדרה נמכרה לנטפליקס.
בשנת 2019 כתבה עם תמיר מוסקט את המוזיקה לסדרה "המתווך" מיני-סדרה צרפתית-בלגית של אתגר קרת ושירה גפן המשודרת Arte.
באותה שנה הלחינה את המוזיקה לסרט הקולנוע של גור בנטביץ', קצפת ודובדבנים יחד עם אסא רביב וניר מטרסו. פסקול הסרט היה מועמד לפרס אופיר בקטגוריית מוזיקה לסרטים. בהמשך אותה שנה הלחינה עם רביב את המוזיקה לסרט ישורון: 6 פרקי אבות שביים עמיחי חסון. פסקול הסרט זכה בפרסי הפורום הדוקמנטרי בישראל בפרס הפסקול לשנת 2019.
באותה שנה כתבה עם רביב את המוזיקה לסרט סאבלט שביים איתן פוקס. באותה שנה כתבה עם רביב את המוזיקה לסדרה לאבד את אליס. פסקול הסדרה היה מועמד בקטגוריית המוזיקה לסדרות מקוריות בפסטיבל קאן סירייס. את הסדרה ביימו סיגל אבין והיא נמכרה לשירות ההזרמה Apple TV.
ב- 2020 הלחינה יחד עם רביב את המוזיקה לסרט "הלילה הזה" של הבמאי נדב שירמן. שנה לאחר מכן הלחינו השניים את המוזיקה לסדרה "Buried" של הבמאים גנדלמן ופינס לרשת הטלוויזיה שואוטיים. כתבו יחד את המוזיקה לסדרה "המניע" של טלי שמש ואסף סודרי לאחר מכירתה לנטפליקס. כמו כן, כתבו יחד את המוזיקה לסרטו של פיני טבגר "יותר ממה שמגיע לי".
קריירה > הפקה מוזיקלית

בשנת 2015 הפיקה עם גדי פטר את שירה של אפרת גוש "ציפור שיר".
בשנת 2017 הפיקה את האלבום "Fire - Live at Bauer Studios" של סיון טלמור.
בשנת 2018 הפיקה ארמוני עם תמיר מוסקט את המוזיקה לאלבומה של רונה קינן, "מות התפוז" אותו הפיקה עם תמיר מוסקט בשנת 2018.
בשנת 2019 הפיקה את האלבום "אי במערבולת: שרות זלדה" שיצא תחת הלייבל נענע דיסק ובו משתתפות בין היתר יהודית רביץ, אהובה עוזרי, יסמין לוי, נרקיס, אסתר רדא ואחרות. באותה שנה הפיקה מוזיקלית עם אורי וינוקור את האלבום "Immigrants of Lace".
בשנת 2020 הפיקה את אלבומה השני של רננה נאמן, "Rebel bell".